title: Directiva 98/90/CE a Comisiei din 30 noiembrie 1998 de adaptare la progresul tehnic a Directivei 70/387/CEE a Consiliului privind ușile autovehiculelor și ale remorcilor acestoraText cu relevanță pentru SEE.

text:
Anunţ juridic important

|

31998L0090

Official Journal L 337 , 12/12/1998 P. 0029 - 0039 Ediţie specială în limba cehă Chapter 13 Volume 21 P. 419  - 429 Ediţie specială în limba estonă Chapter 13 Volume 21 P. 419  - 429 Ediţie specială în limba maghiară Chapter 13 Volume 21 P. 419  - 429 Ediţie specială în limba lituaniană Chapter 13 Volume 21 P. 419  - 429 Ediţie specială în limba letonă Chapter 13 Volume 21 P. 419  - 429 Ediţie specială în limba malteză Chapter 13 Volume 21 P. 419  - 429 Ediţie specială în limba polonă Chapter 13 Volume 21 P. 419  - 429 Ediţie specială în limba slovacă Chapter 13 Volume 21 P. 419  - 429 Ediţie specială în limba slovenă Chapter 13 Volume 21 P. 419  - 429

		19981130Directiva 98/90/CE a Comisieidin 30 noiembrie 1998de adaptare la progresul tehnic a Directivei 70/387/CEE a Consiliului privind ușile autovehiculelor și ale remorcilor acestora(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 70/156/CEE a Consiliului din 6 februarie 1970 privind apropierea legislațiilor statelor membre referitoare la omologarea de tip a autovehiculelor și a remorcilor acestora [1], astfel cum a fost modificată ultima dată prin Directiva 98/14/CE a Comisiei [2], în special articolul 13 alineatul (2) al celei dintâi,având în vedere Directiva 70/387/CEE a Consiliului din 27 iulie 1970 privind apropierea legislațiilor statelor membre referitoare la ușile autovehiculelor și ale remorcilor acestora [3], astfel cum a fost modificată prin Actul de aderare a Danemarcei, a Irlandei și a Regatului Unit, în special articolul 3 al celei dintâi,întrucât Directiva 70/387/CEE este una din directivele speciale privind procedura de omologare CE de tip prevăzută de Directiva 70/156/CEE; întrucât, în consecință, dispozițiile prevăzute în Directiva 70/156/CEE privind sistemele, componentele și unitățile tehnice separate ale vehiculelor se aplică prezentei directive;întrucât este posibil ca Directiva 70/387/CEE să fie adaptată la progresul tehnic pentru a îmbunătăți siguranța urcării/coborârii persoanelor în/din cabina conducătorului auto a unor vehicule de transport pentru mărfuri grele;întrucât îndeosebi articolul 3 alineatul (4) și articolul 4 alineatul (3) din Directiva 70/156/CEE impun ca fiecare directivă să aibă anexat un document informativ care să cuprindă datele relevante prevăzute în anexa I la directivă și, de asemenea, un certificat de omologare de tip conform anexei VI, pentru ca omologarea de tip să fi informatizată;întrucât, în ceea ce privește aplicarea practică a Directivei 70/387/CEE, este necesar să se asigure prevederi unitare în toate statele membre;întrucât măsurile prevăzute în prezenta directivă sunt în conformitate cu avizul Comitetului pentru adaptarea la progresul tehnic, instituit prin Directiva 70/156/CEE,ADOPTĂ PREZENTA DIRECTIVĂ:Articolul 1Directiva 70/387/CEE se modifică după cum urmează:1. La articolul 1, expresia "tractoare agricole" se înlocuiește cu "tractoare agricole și forestiere", iar expresia "vehicule de instalații și lucrări publice" cu "toate utilajele mobile".2. Anexele se modifică în conformitate cu anexa prezentei directive.Articolul 2(1) Începând cu 1 ianuarie 1999, din motive legate de ușile autovehiculelor, statele membre:- nu pot să refuze, pentru un tip de vehicul, acordarea omologării CE de tip sau omologării naționale de tipsau- nu pot să interzică vânzarea, înmatricularea, introducerea în circulație a vehiculelordacă vehiculele corespund cerințelor prevăzute de Directiva 70/387/CEE, astfel cum a fost modificată prin prezenta directivă.(2) Începând cu 1 octombrie 2000, statele membre:- nu mai acordă omologări CE de tipși- pot refuza acordarea omologărilor naționale de tippentru un tip de vehicul nou din motive legate de ușile acestuia, dacă nu sunt îndeplinite cerințele prevăzute de Directiva 70/387/CEE, astfel cum a fost modificată prin prezenta directivă.Articolul 3(1) Statele membre pun în aplicare actele cu putere de lege și actele administrative necesare aducerii la îndeplinire a prezentei directive până la 31 decembrie 1998. Statele membre informează de îndată Comisia cu privire la aceasta.Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.(2) Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.Articolul 4Prezenta directivă intră în vigoare în a șaptea zi de la data publicării în Jurnalul Oficial al Comunităților Europene.Articolul 5Prezenta directivă se adresează statelor membre.Adoptată la Bruxelles, 30 noiembrie 1998.Pentru ComisieMartin BangemannMembru al Comisiei[1] JO L 42, 23.2.1970, p. 1.[2] JO L 91, 25.3.1998, p. 1.[3] JO L 176, 10.8.1970, p. 5.--------------------------------------------------19981130ANEXĂ1. Următoarea listă de anexe se introduce înaintea anexelor la Directiva 70/387/CEE."19981130"LISTĂ DE ANEXE1. | ANEXA I: | Domeniu, definiții, cerințe generale, cerere de omologare CE de tip, acordarea omologării CE de tip, modificări de tip și amendamente la omologări, conformitatea fabricației |Apendicele 1: | Document informativ |Apendicele 2: | Certificat de omologare de tip |2. | ANEXA II: | Cerințe de construcție și montaj și încercări de rezistență |3. | ANEXA III: | Cerințe privind intrarea și ieșirea prin ușile compartimentului conducătorului auto." |"2. Anexa I se înlocuiește cu următorul text:"19981130„ANEXA IDOMENIU, DEFINIȚII, CERINȚE GENERALE, CERERE DE OMOLOGARE CE DE TIP, ACORDAREA OMOLOGĂRII CE DE TIP, MODIFICĂRI DE TIP ȘI AMENDAMENTE LA OMOLOGĂRI, CONFORMITATEA FABRICAȚIEI1. DOMENIUL1.1. Prezenta directivă se aplică ușilor autovehiculelor de categoria M1 și N [1].2. DEFINIȚIIÎn sensul prezentei directive, expresiile de mai jos se definesc după cum urmează:2.1. "omologarea unui vehicul": omologarea unui tip de vehicul cu privire la ușile acestuia și caracteristicile corespunzătoare acestor uși;2.2. "tip de vehicul": vehicule care nu diferă esențial în ceea ce privește următoarele caracteristici principale:- caracteristici de proiectare și rezistență ale încuietorilor și balamalelor vehiculelor menționate în anexa II;- cerințe de construcție și montaj ale treptelor și scărilor vehiculelor care nu sunt menționate în anexa III;- caracteristici geometrice și de poziție ale treptelor și mânerelor vehiculelor menționate în anexa III;în măsura în care aceste caracteristici au legătură cu cerințele prezentei directive.3. CERINȚE GENERALE3.1. Proiectare3.1.1. Caracteristicile de proiectare ale vehiculului trebuie să permită intrarea și ieșirea din acesta în perfectă siguranță.3.1.2. Vehiculele din categoria N2 cu o masă maximă care depășește 7,5 tone și cele din categoria N3 trebuie să respecte cerințele menționate mai sus, dacă corespund prevederilor din anexa III.3.2. Uși, intrări și ieșiri3.2.1. Ușile, intrările și ieșirile trebuie să fie astfel proiectate încât folosirea lor să se facă ușor și în deplină siguranță.3.3. Uși și încuietori3.3.1. Ușile și încuietorile trebuie proiectate astfel încât închiderea acestora să nu producă zgomote iritante.3.3.2. Încuietorile trebuie proiectate astfel încât să se prevină deschiderea accidentală a ușilor.3.4. Încuietori și balamale (cerințe de construcție și montaj)3.4.1. Balamalele ușilor pivotante (cu excepția ușilor pliante) situate pe părțile laterale ale vehiculelor trebuie fixate spre față, în direcția de mers. În cazul ușilor duble, aceste cerințe se aplică acelui canat care se deschide primul; trebuie să existe posibilitatea ca celălalt canat să poată fi blocat.3.4.2. Încuietorile și balamalele ușilor laterale ale vehiculelor din categoria M1 trebuie să îndeplinească cerințele prevăzute la anexa II la prezenta directivă.3.5. Scări și trepte (cerințe de construcție și montaj)3.5.1. Butucul, janta sau alte părți ale roții nu sunt considerate scări sau trepte în sensul prezentei directive, cu excepția cazurilor în care, din motive legate de construcție, împiedică montarea scărilor sau treptelor în alte zone ale vehiculului.3.5.2. În cazul vehiculelor din categoria M1, N1 și N2, cu masa maximă de 7,5 tone, dacă înălțimea față de sol a intrării în compartimentul pasagerilor este mai mare de 600 mm, vehiculul trebuie prevăzut cu una sau mai multe trepte de urcare.3.5.2.1. Totuși, la vehiculele de teren, așa cum sunt definite în anexa IIA la Directiva 70/156/CEE, distanța menționată mai sus poate fi mărită până la 700 mm.3.5.2.2. Construcția scărilor sau a treptelor trebuie realizată astfel încât să se elimine pericolul de alunecare.4. CEREREA PENTRU OMOLOGAREA CE DE TIP4.1. Cererea pentru omologarea CE de tip a un vehicul în privința ușilor sale se depune de către constructorul vehiculului.4.2. Modelul de document informativ este prezentat în apendicele 1.4.3. Un vehicul reprezentativ pentru tipul supus omologării trebuie pus la dispoziția serviciului tehnic responsabil cu încercările de omologare.5. ACORDAREA OMOLOGĂRII CE DE TIP5.1. Dacă cerințele prevăzute sunt îndeplinite, se acordă omologarea CE de tip în temeiul articolului 4 alineatul (3) din Directiva 70/156/CEE.5.2. Modelul de certificat de omologare CE de tip este prezentat în apendicele 2.5.3. Fiecărui tip de vehicul omologat i se atribuie un număr de omologare conform anexei VII la Directiva 70/156/CEE. Același stat membru nu va atribui același număr unui alt tip de vehicul.6. MODIFICĂRI DE TIP ȘI AMENDAMENTE LA OMOLOGĂRI6.1. În cazul modificărilor aduse tipului omologat conform prezentei directive, se aplică prevederile articolului 5 din Directiva 70/156/CEE.7. CONFORMITATEA FABRICAȚIEI7.1. Se adoptă măsurile necesare pentru a se asigura conformitatea fabricației cu dispozițiile articolului 10 din Directiva 70/156/CEE.19981130Apendicele 1+++++ TIFF ++++++++++ TIFF +++++19981130Apendicele 2+++++ TIFF ++++++++++ TIFF +++++"3. Anexa II se modifică după cum urmează:(a) în titlu, expresia "VEHICULE PARTICULARE" se înlocuiește cu "VEHICULE DIN CATEGORIA M1",(b) la punctul 1.1 termenul "Directiva" se înlocuiește cu "Anexa".4. Se adaugă următoarea anexă III:"19981130"ANEXA IIICERINȚE PRIVIND INTRAREA ȘI IEȘIREA PRIN UȘILE COMPARTIMENTULUI CONDUCĂTORULUI AUTO DE LA VEHICULELE DIN CATEGORIA N2 CU O MASĂ MAXIMĂ CE DEPĂȘEȘTE 7,5 TONE ȘI DE LA VEHICULELE DIN CATEGORIA N31. Scări de acces în compartimentul conducătorului auto (a se vedea schița).1.1. Distanța (A) de la sol la fața superioară a primei trepte, măsurată cu vehiculul în stare de funcționare pe o suprafață plană și orizontală, nu trebuie să fie mai mare de 600 mm.1.1.1. Cu toate acestea, în cazul vehiculelor de teren, așa cum sunt definite în anexa IIA la Directiva 70/156/CEE, distanța (A) poate ajunge până la 700 mm.1.2. Distanța (B) dintre fețele superioare ale treptelor nu trebuie să fie mai mare de 400 mm. Distanța pe verticală între două trepte consecutive nu trebuie să varieze cu mai mult de 50 mm.1.2.1. Cu toate acestea, în cazul vehiculelor de teren (a se vedea punctul 1.1.1), ultima distanță menționată poate ajunge la valoarea de 100 mm.1.3. În mod suplimentar, se respectă următoarele caracteristici geometrice minime:— adâncimea treptei (D): | 80 mm |— interval între trepte (E) (inclusiv adâncimea treptei): | 150 mm |— lățimea treptei (F): | 300 mm |— lățimea treptei inferioare (G): | 200 mm |— înălțimea treptei (S): | 120 mm |— decalajul transversal între trepte (H): | 0 mm |— suprapunerea longitudinală (J): | 200 mm |1.3.1. Cu toate acestea, în cazul vehiculelor de teren (a se vedea punctul 1.1.1), valoarea (F) poate fi redusă până la 200 mm.1.4. În cazul vehiculelor de teren (a se vedea punctul 1.1.1) sau din motive legate de construcție, în cazul celorlalte vehicule, treapta inferioară poate fi proiectată ca o bară. În acest caz, adâncimea barei (R) trebuie să fie de cel puțin 20 mm.1.4.1. Nu sunt permise barele cu secțiune transversală rotundă.1.5. La coborârea din cabina conducătorului auto, poziția treptei superioare trebuie să fie ușor accesibilă.1.6. Fața superioară a treptelor este antiderapantă. În plus, treptele expuse intemperiilor și murdăriei în timpul mersului trebuie să aibă scurgeri adecvate (suprafață de scurgere).2. Accesul la mânerele din cabina conducătorului auto (a se vedea schița).2.1. Vehiculul este dotat cu unul sau mai multe mânere sau mâini curente adecvate sau alte dispozitive de prindere asemănătoare pentru a facilita accesul în cabină.2.1.1. Mânerele, mâinile curente sau dispozitivele de prindere echivalente trebuie poziționate astfel încât să fie ușor de prins și să nu incomodeze accesul.2.1.2. Zona de prindere a mânerelor, mâinilor curente sau dispozitivelor asemănătoare poate avea o discontinuitate de maxim 100 mm (de exemplu, fixare intermediară).2.1.3. În cazul accesului în cabină cu folosirea a mai mult de două trepte, mânerele, mâinile curente sau dispozitivele de prindere trebuie să fie astfel amplasate încât persoana care urcă/coboară să se poată susțină în trei puncte în același timp (cu două mâini și un picior sau cu o mână și două picioare).2.1.4. Cu excepția cazului în care există o scară, proiectarea și poziționarea mânerelor, mâinilor curente sau a dispozitivelor asemănătoare trebuie făcută astfel încât să fie favorizată coborârea cu fața la cabină.2.1.5. Volanul poate fi considerat mâner.2.2. Înălțimea (N) a marginii inferioare a cel puțin unui mâner, mână curentă sau alt dispozitiv de prindere asemănător, măsurată de la sol cu vehiculul în stare de funcționare pe o suprafață orizontală și plană, nu trebuie să fie mai mare de 1850 mm.2.2.1. Cu toate acestea, în cazul vehiculelor de teren (a se vedea punctul 1.1.1), înălțimea (N) poate ajunge până la 1950 mm.2.2.2. Dacă podeaua cabinei conducătorului auto are o înălțime de la sol mai mare decât "N", atunci această înălțime se consideră ca fiind "N".2.2.3. De asemenea, distanța minimă "P" dintre marginea de sus a mânerului (mânerelor), mâinilor curente sau a dispozitivelor de prindere asemănătoare și treapta superioară (planșeul cabinei) trebuie să fie:- la mânerul (mânerele), mâinile curente sau dispozitivele de prindere (U) 650 mm;- la mânerul (mânerele), mâinile curente sau dispozitivele de prindere (V) 550 mm.2.3. Următoarele caracteristici geometrice trebuie respectate:— dimensiunea zonei de apucare (K): | cel puțin 16 mm; cel mult 38 mm; |— lungimea (M): | cel puțin 150 mm; |— spațiul liber față de componentele vehiculului (L): | cel puțin 40 mm cu ușa deschisă. |+++++ TIFF +++++3. În cazul în care planșeul cabinei conducătorului este înclinat, măsurătorile necesare se fac de la un plan orizontal dus prin punctul aflat la intersecția laturii frontale a planșeului cu planul vertical ce trece prin centrul treptei imediat inferioare și care este perpendicular pe planul longitudinal median al vehiculului.""[1] Conform definiției din anexa II A la Directiva 70/156/CEE.--------------------------------------------------


title: Directiva 2000/30/CE a Parlamentului European și a Consiliului din 6 iunie 2000 privind controlul tehnic rutier al vehiculelor utilitare care circulă în Comunitate

text:
               07/Volumul 07

               RO

               Jurnalul Ofícial al Uniunii Europene

               230
            32000L0030
               L 203/1

               JURNALUL OFÍCIAL AL UNIUNII EUROPENE

      DIRECTIVA 2000/30/CE A PARLAMENTULUI EUROPEAN ȘI A CONSILIULUI
   din 6 iunie 2000privind controlul tehnic rutier al vehiculelor utilitare care circulă în ComunitatePARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 71 alineatul (7) literele (c) și (d),având în vedere propunerea Comisiei (1),având în vedere avizul Comitetului Economic și Social (2),după consultarea Comitetului Regiunilor,hotărând în conformitate cu procedura stabilită la articolul 251 din tratat (3),întrucât:
               (1)

               Intensificarea traficului rutier pune tuturor statelor membre probleme de natură și de importanță similare în materie de siguranță și de mediu.

               (2)

               În interesul siguranței rutiere, al protecției mediului și al unei concurențe echitabile, vehiculele utilitare trebuie utilizate numai dacă sunt întreținute astfel încât să mențină un nivel ridicat de respectare a reglementărilor tehnice.

               (3)

               În temeiul Directivei 96/96/CE a Consiliului din 20 decembrie 1996 privind apropierea legislațiilor statelor membre referitoare la controlul tehnic al autovehiculelor și al remorcilor acestora (4), vehiculele utilitare sunt supuse în fiecare an unui control tehnic efectuat de un organism autorizat.

               (4)

               Articolul 4 din Directiva 94/12/CE (5) prevede o abordare pe mai multe direcții a aspectelor costuri/eficiență ale măsurilor care vizează reducerea poluării în transportul rutier. Programul european „Auto-oil I” a integrat această abordare, oferindu-ne o evaluare obiectivă a ansamblului celor mai eficiente măsuri în domeniul tehnologiei vehiculelor, calității carburanților, controlului și întreținerii, precum și măsuri fără caracter tehnic pentru reducerea emisiilor în transportul rutier.

               (5)

               Ținând cont de această abordare, Parlamentul European și Consiliul au adoptat Directiva 98/70/CE (6) privind ameliorarea calității carburanților și, în vederea stabilirii unor norme de emisie mai stricte, Directiva 98/69/CE (7) pentru autoturismele proprietate personală și vehiculele utilitare ușoare, precum și Directiva 1999/96/CE (8) pentru vehicule grele de marfă.

               (6)

               Prezenta directivă se înscrie în aceeași abordare. Totuși, este mai eficient din punctul de vedere al protecției mediului să nu se procedeze în această etapă la măsuri de consolidare a normelor referitoare la controlul tehnic prevăzute în Directiva 96/96/CE, ci să se instituie controale tehnice rutiere pentru a se asigura aplicarea acestei directive pe toată durata anului.

               (7)

               Un control tehnic anual este considerat insuficient pentru a garanta că vehiculele utilitare se mențin conforme cu reglementarea tehnică pe toată durata anului.

               (8)

               Punerea eficientă în practică a controalelor tehnice rutiere suplimentare și selective constituie o măsură importantă și rentabilă prin care se poate controla nivelul de întreținere a vehiculelor utilitare aflate în circulație.

               (9)

               Controalele tehnice rutiere trebuie efectuate fără nici o discriminare în ceea ce privește naționalitatea conducătorului auto, țara de înmatriculare sau de punere în circulație a vehiculului utilitar.

               (10)

               Metoda de selectare a vehiculelor utilitare supuse controalelor trebuie să se bazeze pe o abordare selectivă care acordă o importanță deosebită identificării vehiculelor susceptibile a fi prost întreținute, îmbunătățind astfel eficiența aplicării de către autorități a controalelor și reducând la minim costurile și întârzierile provocate conducătorilor auto și întreprinderilor.

               (11)

               În cazul unor defecțiuni grave constatate la vehiculul controlat, se poate prevedea posibilitatea de a solicita autorităților competente ale statului membru de înmatriculare sau de punere în circulație a vehiculului să adopte măsurile necesare și să informeze statul membru solicitant asupra măsurilor adoptate.

               (12)

               Măsurile necesare pentru aplicarea prezentei directive sunt adoptate în conformitate cu Decizia 1999/468/CE a Consiliului din 28 iunie 1999 de stabilire a modalităților de exercitare a competențelor executive conferite Comisiei (9).

               (13)

               Conform principiului subsidiarității și principiului proporționalității astfel cum sunt enunțate în articolul 5 din tratat, obiectivele acțiunii vizate, și anume instituirea unui regim de control tehnic rutier pentru vehiculele utilitare care circulă în Comunitate, nu pot fi realizate în mod satisfăcător de statele membre și, din rațiuni de amploare a acțiunii, pot fi îndeplinite mai bine la nivel comunitar. Prezenta directivă nu depășește cadrul necesar atingerii acestor obiective.
            ADOPTĂ PREZENTA DIRECTIVĂ:Articolul 1(1)   În scopul ameliorării siguranței rutiere și a mediului, prezenta directivă vizează să asigure o respectare mai strictă de către vehiculele utilitare aflate în circulație pe teritoriul Comunității a anumitor condiții tehnice prevăzute în Directiva 96/96/CE.(2)   Prezenta directivă definește anumite condiții de realizare a controalelor tehnice rutiere la vehiculele utilitare care circulă pe teritoriul Comunității.(3)   Fără a aduce atingere reglementărilor comunitare, dispozițiile prezentei directive nu restrâng în nici un fel dreptul statelor membre de a efectua controale care nu sunt prevăzute în prezenta directivă, precum și de a controla alte aspecte ale transportului rutier, în special cele referitoare la vehiculele utilitare. Totodată, nu există impedimente pentru statele membre, în momentul efectuării unor controale care depășesc cadrul de aplicare a prezentei directive, să verifice punctele enumerate în anexa I în alte locuri decât pe drumurile publice.Articolul 2În înțelesul prezentei directive:

         (a)
         „vehicul utilitar” înseamnă orice autovehicul aparținând categoriilor 1, 2 și 3 definite în anexa I la Directiva 96/96/CE, precum și remorcile acestuia;

         (b)
         „control tehnic rutier” înseamnă controlul de natură tehnică neanunțat de autorități, și deci neașteptat, al unui vehicul utilitar aflat în circulație pe teritoriul unui stat membru, efectuat pe drumurile publice de către autorități sau sub supravegherea acestora;

         (c)
         „control tehnic” înseamnă controlul conformității vehiculului cu reglementarea tehnică prevăzută în anexa II la Directiva 96/96/CE.Articolul 3(1)   Fiecare stat membru întreprinde controale tehnice rutiere suficiente pentru a aduce la îndeplinire obiectivele precizate în articolul 1 referitoare la vehiculele utilitare care intră sub incidența prezentei directive, ținând cont de regimul național aplicat vehiculelor prin Directiva 96/96/CE.(2)   Controalele tehnice rutiere sunt realizate fără discriminări privind naționalitatea conducătorului auto, țara de înmatriculare sau de punere în circulație a vehiculului utilitar și ținând cont de necesitatea reducerii la minim a costurilor și întârzierilor provocate conducătorilor auto sau întreprinderilor.Articolul 4(1)   Controlul tehnic comportă un element, două sau ansamblul următoarelor elemente:
               (a)

               verificarea vizuală a stării de întreținere a vehiculului utilitar în momentul opririi;

               (b)

               verificarea fișei de revizie tehnică rutieră menționată la articolul 5, de dată recentă, sau un control al documentelor care atestă respectarea reglementării tehnice pentru vehicule, cu precădere pentru vehiculele înmatriculate sau puse în circulație în unul din statele membre, verificarea documentului care atestă că vehiculul utilitar a fost supus unui control tehnic obligatoriu, în conformitate cu Directiva 96/96/CE;

               (c)

               un control axat pe identificarea viciilor de întreținere. Acest control vizează unul, mai multe sau totalitatea punctelor de control enumerate în lista care figurează în anexa I punctul 10.
            (2)   Controlul dispozitivelor de frânare și emisie a gazelor de eșapament se efectuează conform procedeelor prevăzute în anexa II.(3)   Inspectorul, înainte de a trece la verificările prevăzute la punctele enumerate în lista din anexa I punctul 10, ia în considerare ultimul certificat de control tehnic și/sau ultimul raport de revizie tehnică rutieră, eventual prezentat(e) de conducătorul auto.Inspectorul mai poate lua în considerare oricare alt certificat de siguranță eliberat de un organism autorizat prezentat, dacă este cazul, de conducătorul auto.Dacă certificatele și/sau rapoartele menționate mai sus fac dovada unei revizii efectuate în ultimele trei luni pentru unul din punctele enumerate în lista din anexa I punctul 10, punctul respectiv nu va mai fi supus controlului, decât în cazul unei defecțiuni și/sau neconcordanțe vizibile.Articolul 5(1)   Raportul de control tehnic rutier privind inspecția menționată la articolul 4 alineatul (1) litera (c) este întocmit de autoritatea sau inspectorul care a efectuat controlul. Modelul raportului figurează în anexa I și cuprinde la punctul 10 o listă cu punctele care fac obiectul controlului. Autoritatea sau inspectorul bifează rubricile corespunzătoare. Raportul se predă conducătorului vehiculului utilitar.(2)   Dacă autoritatea sau inspectorul estimează că amploarea viciilor de întreținere a vehiculului utilitar poate comporta riscuri de siguranță a traficului de natură să justifice, în special pentru sistemul de frânare, un control mai aprofundat, vehiculul utilitar poate fi supus unui control mai amănunțit într-un centru de revizie situat în apropiere, desemnat de statul membru, conform articolului 2 din Directiva 96/96/CE.Utilizarea unui asemenea vehicul poate fi interzisă până la remedierea viciilor cu potențial de risc, dacă devine evident că vehiculul utilitar reprezintă un risc important pentru pasagerii săi sau pentru alți participanți la traficul rutier, fie în urma controlului tehnic menționat la articolul 4 alineatul (1), fie în urma unui control mai aprofundat menționat la primul paragraf din prezentul alineat.Articolul 6La fiecare doi ani, până la 31 martie, statele membre transmit Comisiei informațiile colectate referitoare la cei doi ani anteriori cu privire la numărul de vehicule utilitare verificate, clasificate pe categorii în conformitate cu anexa I punctul 6 și pe țări de înmatriculare, precum și la punctele verificate și defecțiunile constatate, pe baza anexei I punctul 10.Prima transmitere de informații va acoperi o perioadă de doi ani începând cu 1 ianuarie 2003.Comisia comunică aceste informații Parlamentului European.Articolul 7(1)   Statele membre își acordă sprijin reciproc în aplicarea prezentei directive. Ele își comunică în special numele serviciului/serviciilor competent(e) să efectueze controalele, precum și numele persoanelor de contact.(2)   Defecțiunile grave ale unui vehicul utilitar aflat în proprietatea unui nerezident, cu precădere cele care au atras după sine suspendarea utilizării, trebuie semnalate autorităților competente ale statului membru de înmatriculare sau de punere în circulație a vehiculului pe baza modelului de raport de control care figurează în anexa I, fără a aduce atingere dreptului de urmărire în conformitate cu legislația în vigoare în statul membru pe teritoriul căruia s-a constatat defecțiunea.Fără a aduce atingere articolului 5, autoritățile competente ale statului membru în care s-a constatat o defecțiune gravă la un vehicul utilitar aparținând unui nerezident pot cere autorităților competente ale statului de înmatriculare sau de punere în circulație a vehiculului să fie luate măsurile adecvate împotriva contravenientului, de exemplu supunerea vehiculului la un nou control tehnic.Autoritățile cărora le-a fost adresată cererea comunică autorităților competente ale statului membru în care s-au constatat defecțiunile vehiculului utilitar măsurile adoptate împotriva contravenientului.Articolul 8Modificările necesare pentru punerea în aplicare a anexei I sau pentru alinierea la progresul tehnic a normelor tehnice definite în anexa II se adoptă în conformitate cu procedura prevăzută la articolul 9 alineatul (2).Cu toate acestea, respectivele modificări nu trebuie să ducă la extinderea domeniului de aplicare al prezentei directive.Articolul 9(1)   Comisia este sprijinită de „comitetul pentru aliniere la progresul tehnic” instituit prin articolul 8 din Directiva 96/96/CE.(2)   În cazul în care se face trimitere la prezentul alineat, se aplică articolele 5 și 6 din Decizia 1999/468/CE, cu respectarea dispozițiilor articolului 8.Perioada prevăzută în articolul 5 alineatul (6) din Decizia 1999/468/CE este stabilită la trei luni.(3)   Comitetul își adoptă regulamentul de procedură.Articolul 10Statele membre stabilesc un sistem de sancțiuni aplicabile în cazul în care conducătorul auto sau angajatorul nu respectă exigențele tehnice supuse controlului în temeiul prezentei directive.Acestea adoptă toate măsurile necesare pentru a garanta aplicarea sancțiunilor respective. Sancțiunile prevăzute trebuie să fie eficiente, proporționale și descurajante.Articolul 11La cel mult un an de la primirea din partea statelor membre a informațiilor menționate la articolul 6, Comisia prezintă Consiliului un raport privind aplicarea prezentei directive, însoțit de un rezumat al rezultatelor obținute.Primul raport acoperă o perioadă de doi ani, începând cu 1 ianuarie 2003.Articolul 12(1)   Statele membre adoptă actele cu putere de lege și actele administrative necesare pentru a se conforma la prezenta directivă înainte de 10 august 2002. Ele informează imediat Comisia cu privire la aceasta.(2)   Când statele membre adoptă aceste dispoziții, ele conțin o trimitere la prezenta directivă sau sunt însoțite de o atare trimitere la data publicării lor oficiale. Modalitățile de realizare a acestei trimiteri sunt hotărâte de statele membre.(3)   Comisiei îi sunt comunicate de către statele membre textele dispozițiilor de drept intern pe care le adoptă în domeniul reglementat de prezenta directivă.Articolul 13Prezenta directivă intră în vigoare în ziua publicării în Jurnalul Oficial al Comunităților Europene.
   Articolul 14Prezenta directivă se adresează statelor membre.
      Adoptată la Luxemburg, 6 iunie 2000.

            Pentru Parlamentul European

            Președintele

         N. FONTAINE

            Pentru Consiliu

            Președintele

         E. FERRO RODRIGUES

      (1)  JO C 190, 18.6.1998, p. 10 și
      JO C 116 E, 26.4.2000, p. 7.
      (2)  JO C 407, 28.12.1998, p. 112.
      (3)  Avizul Parlamentului European din 9 februarie 1999 (JO C 150, 28.5.1999, p. 27), confirmat la 16 septembrie 1999, Poziția comună a Consiliului din 2 decembrie 1999 (JO C 29, 1.2.2000, p. 1) și Decizia Parlamentului European din 14 martie 2000 (nepublicată încă în Jurnalul Oficial). Decizia Consiliului din 13 aprilie 2000.
      (4)  JO L 46, 17.2.1997, p. 1, astfel cum a fost modificată prin Directiva 1999/52/CE a Comisiei (JO L 142, 5.6.1999, p. 26).
      (5)  Directiva 94/12/CE a Parlamentului European și a Consiliului din 23 martie 1994 privind măsurile ce se adoptă împotriva poluării aerului cu emisiile autovehiculelor și de modificare a Directivei 70/220/CEE (JO L 100, 19.4.1994, p. 42).
      (6)  Directiva 98/70/CE a Parlamentului European și a Consiliului din 13 octombrie 1998 privind calitatea benzinei și a carburanților și de modificare a Directivei 93/12/CEE a Consiliului (JO L 350, 28.12.1998, p. 58).
      (7)  Directiva 98/69/CE a Parlamentului European și a Consiliului din 13 octombrie 1998 privind măsurile de adoptat împotriva poluării aerului cu emisii ale autovehiculelor și de modificare a Directivei 70/220/CEE (JO L 350, 28.12.1998, p. 1).
      (8)  Directiva 1999/96/CE a Parlamentului European și a Consiliului din 13 decembrie 1999 privind apropierea legislațiilor statelor membre referitoare la măsurile ce se adoptă împotriva emisiilor de gaze poluante și de particule poluante provenind de la motoarele cu aprindere prin compresie destinate propulsiei vehiculelor și emisiilor de gaze poluante provenind de la motoarele cu aprindere comandată care funcționează cu gaze naturale sau cu gaze de petrol lichefiat și destinate pentru propulsia vehiculelor și de modificare a Directivei 88/77/CEE a Consiliului (JO L 44, 16.2.2000, p. 1).
      (9)  JO L 184, 17.7.1999, p. 23.ANEXA I

      ANEXA IIMODALITĂȚI DE TESTARE ȘI/SAU CONTROL AL DISPOZITIVELOR DE FRÂNARE ȘI AL EMISIILOR DE GAZE DE EȘAPAMENT1.   Condiții specifice referitoare la dispozitivele de frânareFiecare parte a sistemului de frânare și modul său de funcționare trebuie să fie menținute în perfectă stare de funcționare și corect reglate.Frânele vehiculului trebuie să îndeplinească următoarele funcții de frânare:
               (a)

               pentru vehiculele cu motor și remorcile și semiremorcile lor, o frână de serviciu capabilă să încetinească vehiculul într-un mod sigur, rapid și eficient, indiferent de natura încărcăturii și de gradul de înclinare a drumului pe care circulă;

               (b)

               pentru vehiculele cu motor și remorcile și semiremorcile lor, o frână de mână capabilă să mențină vehiculul pe loc, indiferent de natura încărcăturii și de gradul de înclinare a drumului pe care circulă.
            2.   Condiții specifice referitoare la emisiile de gaze de eșapament2.1.   Vehicule echipate cu motoare cu aprindere comandată (benzină)
               (a)

               Când emisiile nu sunt controlate printr-un sistem de reglare perfecționat precum un catalizator cu trei căi și o sondă lambda:

                           1.

                           inspecția vizuală a sistemului de eșapament pentru a verifica dacă există pierderi de gaze;

                           2.

                           dacă este cazul, o inspecție vizuală a sistemului de reglare a emisiilor pentru a verifica dacă vehiculul este dotat cu echipamentul corespunzător;

                           3.

                           după o perioadă rezonabilă de condiționare a motorului (ținând cont de recomandările constructorului), măsurarea concentrării de emisii de monoxid de carbon (CO), cu motorul la ralanti (motor debreiat).
                           Conținutul maxim admis de CO în gazele de eșapament nu trebuie să depășească următoarele valori:

                                       —

                                       4,5 % vol. Pentru vehiculele înmatriculate sau puse în circulație pentru prima dată între data, fixată de statele membre, de la care aceste vehicule au îndeplinit dispozițiile Directivei 70/220/CE (1) și 1 octombrie 1986,

                                       —

                                       3,5 % vol. Pentru vehiculele înmatriculate sau puse în circulație pentru prima dată după 1 octombrie 1986.

               (b)

               Când emisiile sunt controlate printr-un sistem de reglare perfecționat precum un catalizator cu trei căi și o sondă lambda:

                           1.

                           un control vizual al sistemului de eșapament pentru a verifica dacă există pierderi de gaze și dacă toate piesele sunt complete;

                           2.

                           o inspecție vizuală a sistemului de reglare a emisiilor pentru a verifica dacă vehiculul este dotat cu echipamentul corespunzător;

                           3.

                           stabilirea eficienței sistemului de control al emisiilor de gaze prin măsurarea valorii lambda și a conținutului de CO în gazele de eșapament conform punctului 4;

                           4.

                           emisia de gaze la ieșirea din țeava de eșapament – valori limită:

                                       —

                                       măsuri care se aplică cu motorul la ralanti:

                                                   —

                                                   conținutul maxim admis de CO în gazele de eșapament nu trebuie să depășească 0,5 % vol.

                                       —

                                       măsuri care se aplică cu motorul la ralanti accelerat, viteza motorului (debreiat) este cel puțin egală cu 2 000 min –1;

                                                   —

                                                   conținut de CO: maxim 0,3 % vol.

                                                   —

                                                   Lambda: 1 ± 0,03 sau conform precizărilor constructorului.
                                                2.2.   Vehicule echipate cu motoare cu aprindere prin compresie (Diesel)Măsurarea densității fumului în accelerație liberă (motor debreiat, de la viteza de ralanti la viteza de întrerupere a alimentației). Nivelul de concentrație nu trebuie să depășească, conform Directivei 72/306/CEE (2), următoarele valori ale limitelor coeficientului de absorbție:
               —

               motoare Diesel cu aspirație naturală: 2,5 m -1

               —

               motoare Diesel turbocompresate: 3,0 m –1

            sau valori echivalente dacă se folosește un alt tip de aparat decât cel care îndeplinește aceste exigențe.Aceste dispoziții nu se aplică vehiculelor care sunt înmatriculate sau puse în circulație pentru prima dată înainte de 1 ianuarie 1980.2.3.   Aparate de controlEmisiile de gaze ale vehiculelor sunt controlate cu aparate care permit să se determine cu precizie dacă sunt respectate valorile limită indicate sau menționate de constructor.
      (1)  Directiva 70/220/CEE a Consiliului din 20 martie 1970 privind apropierea legislațiilor statelor membre referitoare la măsurile care trebuie luate împotriva poluării atmosferei de către emisiile de gaze ale autovehiculelor (JO L 76, 6.4.1970, p. 1), astfel cum a fost modificată ultima dată prin Directiva 1999/102/CE a Comisiei (JO L 334, 28.12.1999, p. 43).
      (2)  Directiva 72/306/CEE a Consiliului din 2 august 1972 privind apropierea legislațiilor statelor membre referitoare la măsurile care trebuie luate împotriva poluării atmosferei de către emisiile provenind de la motoarele Diesel destinate propulsiei vehiculelor (JO L 190, 20.8.1972, p. 1), astfel cum a fost modificată ultima dată prin Directiva 97/20/CE a Comisiei (JO L 125, 16.5.1997, p. 2).


title: Directiva 2007/6/CE a Comisiei din 14 februarie 2007 de modificare a Directivei 91/414/CEE a Consiliului cu privire la includerea substanțelor active metrafenon, Bacillus subtilis , spinosad și thiamethoxam (Text cu relevanță pentru SEE )

text:
               15.2.2007

               RO

               Jurnalul Oficial al Uniunii Europene

               L 43/13

      DIRECTIVA 2007/6/CE A COMISIEI

   din 14 februarie 2007
   de modificare a Directivei 91/414/CEE a Consiliului cu privire la includerea substanțelor active metrafenon, Bacillus subtilis, spinosad și thiamethoxam
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 cu privire la introducerea pe piață a produselor fitosanitare (1), în special articolul 6 alineatul (1),
   întrucât:

               (1)

               În conformitate cu articolul 6 alineatul (2) din Directiva 91/414/CEE, Regatul Unit a primit la 4 iunie 2002 o cerere din partea companiei BASF AG din Belgia, pentru includerea substanței active metrafenon în anexa I la Directiva 91/414/CEE. Decizia 2003/105/CE (2) a Comisiei a confirmat faptul că dosarul era „complet” în sensul că poate fi considerat, în principiu, corespunzător, în ceea ce privește cerințele de date și informații din anexele II și III la Directiva 91/414/CEE.

               (2)

               În conformitate cu articolul 6 alineatul (2) din Directiva 91/414/CEE, Germania a primit la 19 aprilie 2000 o cerere din partea companiei AgraQuest pentru includerea substanței active Bacillus subtilis tulpina QST 713 (denumită în continuare „Bacillus subtilis”) în anexa I la Directiva 91/414/CEE. Decizia 2001/6/CE (3) a Comisiei a confirmat faptul că dosarul era „complet” în sensul că poate fi considerat, în principiu, corespunzător, în ceea ce privește cerințele de date și informații din anexele II și III la Directiva 91/414/CEE.

               (3)

               În conformitate cu articolul 6 alineatul (2) din Directiva 91/414/CEE, Țările de Jos au primit la 19 iulie 1999 o cerere din partea companiei Dow AgroSciences pentru includerea substanței active spinosad în anexa I la Directiva 91/414/CEE. Decizia 2000/210/CE (4) a Comisiei a confirmat faptul că dosarul era „complet” în sensul că poate fi considerat, în principiu, corespunzător, în ceea ce privește cerințele de date și informații din anexele II și III la Directiva 91/414/CEE.

               (4)

               În conformitate cu articolul 6 alineatul (2) din Directiva 91/414/CEE, Spania a primit la 17 martie 1999 o cerere din partea companiei Novartis Crop Protection AG (în prezent numită Syngenta) pentru includerea substanței active thiamethoxam în anexa I la Directiva 91/414/CEE. Decizia 2000/181/CE (5) a Comisiei a confirmat faptul că dosarul era „complet” în sensul că poate fi considerat, în principiu, corespunzător, în ceea ce privește cerințele de date și informații din anexele II și III la Directiva 91/414/CEE.

               (5)

               Pentru aceste substanțe active, efectele asupra sănătății umane și asupra mediului au fost evaluate în conformitate cu prevederile articolului 6 alineatele (2) și (4) din Directiva 91/414/CEE, pentru utilizările propuse de solicitanți. Statele membre desemnate ca raportori au prezentat rapoarte de evaluare preliminară cu privire la substanțele respective către Autoritatea Europeană pentru Siguranța Alimentelor (EFSA) la 31 octombrie (metrafenon) și către Comisie la 15 mai 2001 (Bacillus subtilis), la 5 martie 2001 (spinosad), respectiv 21 ianuarie 2002 (thiamethoxam).

               (6)

               Raportul de evaluare pentru metrafenon a fost revizuit reciproc de către statele membre și EFSA în cadrul Evaluării Grupului de lucru și prezentat Comisiei la data de 18 ianuarie 2005 în formatul raportului științific EFSA pentru metrafenon (6). Acest raport a fost revizuit de către statele membre și de Comisie în cadrul Comitetului permanent pentru lanțul alimentar și sănătatea animală. Rapoartele de evaluare preliminară pentru Bacillus subtilis, spinosad și thiamethoxam au fost revizuite de către statele membre și de Comisie în cadrul Comitetului permanent pentru lanțul alimentar și sănătatea animală. Revizuirea a fost finalizată la data de 14 iulie 2006 sub formă de rapoarte de revizuire ale Comisiei pentru metrafenon, Bacillus subtilis, spinosad și thiamethoxam.

               (7)

               Din diversele analize efectuate, reiese că produsele fitosanitare care conțin substanțele active menționate pot îndeplini, în general, cerințele stipulate în articolul 5 alineatul (1) literele (a) și (b) și articolul 5 alineatul (3) din Directiva 91/414/CEE, în special cu privire la utilizările care au fost analizate și detaliate în raportul de revizuire al Comisiei. Prin urmare, substanțele active metrafenon, Bacillus subtilis, spinosad și thiamethoxam pot fi incluse în anexa I la prezenta directivă, pentru a se asigura că în toate statele membre autorizațiile pentru produsele fitosanitare care conțin aceste substanțe active sunt emise în conformitate cu prevederile prezentei directive.

               (8)

               Fără a aduce atingere obligațiilor descrise în Directiva 91/414/CEE ca urmare a includerii unei substanțe active în anexa I, statele membre trebuie să dispună de o perioadă de șase luni de la includerea substanțelor pentru a revizui autorizațiile provizorii existente pentru produsele fitosanitare care conțin metrafenon, Bacillus subtilis, spinosad sau thiamethoxam pentru a se asigura că sunt îndeplinite cerințele prevăzute în Directiva 91/414/CEE, în special articolul 13 și condițiile relevante stabilite în anexa I. Statele membre trebuie să schimbe autorizațiile existente în autorizații complete, să le modifice sau să le retragă, în conformitate cu prevederile Directivei 91/414/CEE. Prin derogare de la termenul limită menționat mai sus, va fi alocată o perioadă mai mare de timp pentru depunerea și evaluarea dosarului complet al anexei III al fiecărui produs fitosanitar pentru fiecare utilizare vizată, în conformitate cu principiile unitare stabilite în Directiva 91/414/CEE.

               (9)

               În consecință, este indicată modificarea Directivei 91/414/CEE în mod corespunzător.

               (10)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu prevederile anexei la prezenta directivă.
   Articolul 2
   (1)   Statele membre adoptă și publică până la data de 31 iulie 2007 cel târziu, actele cu putere de lege și actele administrative necesare pentru respectarea prezentei directive. Acestea comunică imediat Comisiei textul actelor respective, precum și un tabel de corespondență al acestora cu prezenta directivă.
   Aceste prevederi intră în vigoare la 1 august 2007.
   Atunci când statele membre adoptă dispozițiile respective, acestea conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modul în care se face o astfel de trimitere.
   (2)   Statele membre transmit Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   (1)   În conformitate cu Directiva 91/414/CEE, statele membre trebuie, după caz, să modifice sau să retragă autorizațiile existente pentru produsele fitosanitare care conțin metrafenon, Bacillus subtilis, spinosad sau thiamethoxam ca substanțe active, până la 31 iulie 2007. Până la această dată, acestea trebuie să verifice în special dacă sunt îndeplinite condițiile din anexa I la prezenta directivă cu privire la metrafenon, Bacillus subtilis, spinosad sau thiamethoxam, cu excepția celor identificate în partea B a tabelului cuprinzând respectiva substanță activă, precum și dacă titularul autorizației are un dosar sau are acces la un dosar care respectă cerințele din anexa II la directiva menționată, în conformitate cu prevederile articolului 13 alineatul (2).
   (2)   Prin derogare de la alineatul 1, pentru fiecare produs fitosanitar autorizat care conține metrafenon sau Bacillus subtilis sau spinosad sau thiamethoxam, fie ca substanță activă unică, fie ca una dintre substanțele active cuprinse în anexa I la Directiva 91/414/CEE până la 31 ianuarie 2007 cel târziu, statele membre vor reevalua produsul în conformitate cu principiile unitare prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la directiva menționată și luând în considerare partea B a tabelului cuprinzând date din anexa I la directiva menționată cu privire la metrafenon, Bacillus subtilis, spinosad sau thiamethoxam. Pe baza evaluării, acestea stabilesc dacă produsul îndeplinește cerințele prevăzute în articolul 4 alineatul (1) literele (b), (c), (d) și (e) din Directiva 91/414/CEE.
   În urma unor asemenea decizii, statele membre vor întreprinde următoarele:

               (a)

               în cazul unui produs care conține metrafenon sau Bacillus subtilis sau spinosad sau thiamethoxam ca substanță activă unică, după caz, modifică sau retrag autorizația până la 31 iulie 2008 cel târziu; sau

               (b)

               în cazul unui produs care conține metrafenon sau Bacillus subtilis sau spinosad sau thiamethoxam ca una dintre substanțele active, după caz, modifică sau retrag autorizația până la 31 iulie 2008 sau până la data stabilită pentru o modificare sau retragere în acest sens în directiva sau directivele care au adăugat substanța sau substanțele relevante în cauză în anexa I la Directiva 91/414/CEE, oricare dintre acestea este mai recentă.

         Articolul 4
   Prezenta directivă intră în vigoare la 1 februarie 2007.
   Articolul 5
   Prezenta directivă se adresează statelor membre.

      Adoptată la Bruxelles, 14 februarie 2007.

            Pentru Comisie

         Markos KYPRIANOU

            Membru al Comisiei

      (1)  JO L 230, 19.8.1991, p. 1. Directivă, astfel cum a fost modificată ultima dată prin Directiva 2006/136/CE a Comisiei (JO L 349, 12.12.2006, p. 42).

      (2)  JO L 43, 18.2.2003, p. 45.

      (3)  JO L 2, 5.1.2001, p. 25.

      (4)  JO L 64, 11.3.2000, p. 24.

      (5)  JO L 57, 2.3.2000, p. 35.

      (6)  EFSA Scientific Report (2006) 58, 1-72, Conclusion regarding the peer review of the pesticide risk assessment of the active substance metrafenone (finalizat: 13 ianuarie 2006).

      ANEXĂ
      Următoarele rânduri se adaugă la sfârșitul tabelului din anexa I la Directiva 91/414/CEE:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Data intrării în vigoare

                     Data expirării includerii

                     Dispoziții specifice

                     „139

                     Metrafenon
                     Nr. CAS: 220899-03-6
                     Nr. CIPAC: 752

                     3′-bromo-2,3,4,6′-tetra metoxil-2′,6-dimetil benzofenon

                     ≥ 940 g/kg

                     1 februarie 2007

                     31 ianuarie 2017

                     PARTEA A
                     Se pot autoriza numai utilizările ca fungicid.
                     PARTEA B
                     Pentru punerea în aplicare a principiilor unitare din anexa VI, se vor lua în considerare concluziile din raportul de analiză cu privire la metrafenon și în special apendicele I și II, în forma lor finalizată de către Comitetul permanent pentru lanțul alimentar și sănătatea animală la data de 14 iulie 2006.
                     Statele membre informează Comisia în conformitate cu articolul 13 alineatul (5) privind specificația materialului tehnic astfel cum a fost fabricat comercial.

                     140

                        Bacillus subtilis

                     (Cohn 1872)
                     Tulpina QST 713, identică cu tulpina AQ 713
                     N. colecției de culturi: NRRL B -21661
                     Nr. CIPAC: Nu este alocat

                     Nu se aplică

                     1 februarie 2007

                     31 ianuarie 2017

                     PARTEA A
                     Se pot autoriza numai utilizările ca fungicid.
                     PARTEA B
                     Pentru punerea în aplicare a principiilor unitare din anexa VI, se vor lua în considerare concluziile din raportul de analiză cu privire la Bacillus subtilis și în special apendicele I și II, în forma lor finalizată de către Comitetul permanent pentru lanțul alimentar și sănătatea animală la data de 14 iulie 2006.

                     141

                     Spinosad
                     Nr. CAS: 131929-60-7 (Spinosin A)
                     131929-63-0 (Spinosin D)
                     Nr. CIPAC: 636

                                    Spinosin A:

                                 (2R,3aS,5aR,5bS,9S,13S,14R,16aS,16bR)-2-(6-deoxi-2,3,4-tri-O-metil-α-L-manopiranosiloxi)-13-(4-dimetil amino-2,3,4,6-tetradeoxi-ß-D-eritropiranosiloxi)-9-etil-2,3,3a,5a,5b,6,7,9,10,11,12,13,14,15,16a,16b-hexadecahidro-14-metil-1H-8-oxaciclododeca[b]as-indacen-7,15-dion

                                    Spinosin D:

                                 (2S,3aR,5aS,5bS,9S,13S,14R,16aS,16bS)-2-(6-deoxi-2,3,4-tri-O-metil-α-L-manopiranosiloxi)-13-(4-dimetil amino-2,3,4,6-tetradeoxi-ß-D-eritropiranosiloxi)-9-etil-2,3,3a,5a,5b,6,7,9,10,11,12,13,14,15,16a,16b-hexadecahidro-4,14-dimetil-1H-8-oxaciclododeca[b]as-indacen-7,15-dion

                           Spinosad este un amestec de 50-95 % spinosin A și 5-50 % spinosin D

                     ≥ 850 g/kg

                     1 februarie 2007

                     31 ianuarie 2017

                     PARTEA A
                     Se pot autoriza numai utilizările ca insecticid.
                     PARTEA B
                     Pentru punerea în aplicare a principiilor unitare din anexa VI, se vor lua în considerare concluziile din raportul de analiză cu privire la spinosad și în special apendicele I și II, în forma lor finalizată de către Comitetul permanent pentru lanțul alimentar și sănătatea animală la data de 14 iulie 2006.
                     Cu ocazia acestei evaluări generale, statele membre:

                                 —

                                 trebuie să acorde o atenție deosebită protecției organismelor acvatice;

                                 —

                                 trebuie să acorde o atenție deosebită riscului pentru râme atunci când substanța este utilizată în sere.

                           Condițiile de utilizare vor include măsuri de combatere a riscului, după caz.

                     142

                     Thiamethoxam
                     Nr. CAS: 153719-23-4
                     Nr. CIPAC: 637

                     (E,Z)-3-(2-cloro-tiazol-5-ilmetil)-5-metil-[1,3,5]oxadiazinan-4-iliden-N-nitroamin

                     ≥ 980 g/kg

                     1 februarie 2007

                     31 ianuarie 2017

                     PARTEA A
                     Se pot autoriza numai utilizările ca insecticid.
                     PARTEA B
                     Pentru punerea în aplicare a principiilor unitare din anexa VI, se vor lua în considerare concluziile din raportul de analiză cu privire la thiamethoxam și în special apendicele I și II, în forma lor finalizată de către Comitetul permanent pentru lanțul alimentar și sănătatea animală la data de 14 iulie 2006.
                     Cu ocazia acestei evaluări generale, statele membre:

                                 —

                                 trebuie să acorde o atenție deosebită potențialei contaminări a apei subterane, în special cu substanța activă și metaboliții NOA 459602, SYN 501406 și CGA 322704, atunci când substanța activă se aplică în regiunile cu sol și/sau condiții climatice vulnerabile;

                                 —

                                 trebuie să acorde o atenție deosebită protecției organismelor acvatice;

                                 —

                                 trebuie să acorde o atenție deosebită riscului pe termen lung pentru animalele erbivore în cazul în care substanța este utilizată pentru tratarea semințelor.

                           Condițiile de utilizare vor include măsuri de combatere a riscului, după caz.”

         (1)  Mai multe detalii privind identitatea și specificația substanțelor active sunt oferite în raportul de analiză.